Diari Oficial de la Generalitat Valenciana


Sumari del DOGV 6246, del 15-04-2010 (2010/4066)

RESOLUCIÓ de 6 d'abril de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes del Programa Xec Innovació Tecnològica per a l'exercici 2010 i l'adhesió a este programa dels centres proveïdors en l'actuació Xec Tecnològic.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6246

Data del DOGV
:   15-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/4066


Data del document
:   06-04-2010

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * innovació
    * recerca i desenvolupament
    * investigació en l'empresa
    * petita i mitjana empresa
    * suport econòmic
    * investigació industrial
    * ajuda pública

RESOLUCIÓ de 6 d'abril de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes del Programa Xec Innovació Tecnològica per a l'exercici 2010 i l'adhesió a este programa dels centres proveïdors en l'actuació Xec Tecnològic. [2010/4066]  
El Programa Xec Innovació Tecnològica té com a principal destinatari les pimes i està plantejat per a ajudar a satisfer les seues necessitats en matèria d'innovació i servicis tecnològics. Es configura com un mitjà àgil i flexible que permet que les xicotetes i mitjanes empreses no familiaritzades amb la realització interna o la contractació externa d'I+D+I puguen iniciar-se en l'adquisició de servicis tecnològics oferits per centres que tenen experiència en la prestació de servicis a este tipus d'empreses. Això els permetrà experimentar noves possibilitats d'adquirir coneixement aplicable posteriorment al desenvolupament de la seua activitat, així com accedir progressivament a noves formes de gestió i mètodes de treball que prevegen la complementarietat necessària per a desenvolupar estratègies d'innovació entre, d'una banda, els recursos interns de què poden disposar les xicotetes i mitjanes empreses, i, d'altra banda, els recursos externs que oferix un sistema d'innovació avançat.   
Les ajudes que es convoquen a través de la present resolució perseguixen el compliment de l'objectiu estratègic del Programa Operatiu FEDER de la Comunitat Valenciana 2007-2013, que consistix en la millora de la competitivitat regional a través de la inversió en infraestructures de comunicació i enfortiment de la I+D+I (en particular, de la privada) i de la societat de la informació, així com la promoció de la productivitat i de la diversificació del teixit productiu. Estes ajudes estan encaminades, així mateix, a aconseguir un desenvolupament de la Comunitat Valenciana per al període 2007-2013 que siga compatible amb la millora del medi ambient i amb l'ús eficient dels recursos hídrics, així com amb la integració social.   
De forma més concreta, la planificació estratègica que recull el Programa Operatiu FEDER de la Comunitat Valenciana 2007-2013 establix com a objectiu específic l'enfortiment de la competitivitat del teixit productiu de la regió, amb la posada en marxa d'actuacions que fomenten, principalment:  
- La innovació empresarial i la difusió i utilització de nous coneixements per les empreses.  
- La creació, ampliació i consolidació de noves empreses.  
- La projecció internacional del teixit productiu  
- La millora de l'accés de les empreses al finançament.  
Es pretén tant el suport a la creació i el creixement de les empreses valencianes com el desenvolupament de l'economia del coneixement (objectiu bàsic de l'estratègia de Lisboa), promovent una major capacitat regional per a generar i absorbir noves tecnologies, i també una innovació mitjançant productes o servicis nous o millorats que puguen fer front a la creixent competència internacional  
La informació detallada relativa al Programa Operatiu FEDER de la Comunitat Valenciana 2007-2013 es pot trobar en la pàgina web següent:  
«http://www.gva.es/c\_economia/web/hacienda/organos/dge/Progr\_Op\_FEDER\_2007-2013.pdf»  
En coherència amb tot l'anterior i amb les línies estratègiques que sustenten el pressupost de la Conselleria d'Indústria, Comerç i Innovació per a l'exercici 2010, presentades davant les Corts Valencianes, la present resolució respon a la voluntat de potenciar la competitivitat de les pimes mitjançant la contractació amb centres tecnològics d'assessorament i assistència tècnica que implique en l'empresa la incorporació o l'increment de coneixements i noves tècniques, en l'àmbit de la innovació empresarial.  
Formant part d'esta iniciativa, està prevista una experiència pilot per al 2010, que rep el nom de «Xec Tecnològic Europeu», pel qual, les pimes de la Comunitat Valenciana poden beneficiar-se dels coneixements i servicis oferits per institucions ubicades en determinades regions europees. Esta oportunitat és resultat de la participació de l'IMPIVA en el projecte europeu Implementation of a Transeuropean Knowledge Voucher System (WX9-KBJ-1553-8.0-YID-ZRX).KVoucher, juntament amb huit socis pertanyents a diferents regions europees dels Països Baixos, Itàlia, Bèlgica, Espanya, Polònia, Alemanya i Finlàndia. El projecte KVoucher té com a objecte promoure la transferència transeuropea de coneixements i de servicis des d'institucions del coneixement (KIS) a les pimes per mitjà d'un sistema de xecs transfronterers, que facilite la presa de contacte i el desenvolupament de projectes pilot entre algunes pimes d'una regió i les institucions (KIS) d'altres regions en diferents països.  
En virtut d'això anterior, i de conformitat amb el que s'ha disposat en l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006, resolc:  
Article 1. Objecte de la resolució  
L'objecte de la present resolució és establir, juntament amb el que es disposa en l'Ordre de 12 de desembre de 2006 de la Conselleria d'Empresa, Universitat i Ciència, les bases reguladores i la convocatòria del Programa Xec Innovació Tecnològica per a l'exercici 2010, a través de les actuacions següents:  
- Actuació 1: Xec Tecnològic.  
- Actuació 2. Xec Tecnològic Europeu.  
Així mateix, es regula en esta convocatòria l'adhesió dels centres proveïdors en l'actuació Xec Tecnològic.  
Article 2. Objectiu de la convocatòria   
El Programa Xec Innovació Tecnològica perseguix contribuir a la millora del capital organitzatiu i la innovació empresarial, tal com es recull en l'eix i el tema prioritari següents del Programa Operatiu FEDER de la Comunitat Valenciana 2007-2013: eix 2: «Desenvolupament i innovació empresarial»; tema prioritari 9: «Altres accions destinades a l'estímul de la innovació i l'esperit d'empresa en les PIME».  
En particular, per a la promoció de la innovació en les pimes es perseguix potenciar-ne la competitivitat a través de projectes de caràcter estratègic, impulsant accions innovadores en el teixit empresarial que incrementen el coneixement i la difusió de noves tècniques i factors de competència claus en un entorn econòmic global.   
És per això que el Programa Xec Innovació Tecnològica dóna suport a l'adquisició de coneixements i la creació de vincles entre les pimes i els centres d'investigació tecnològica, proveïdors de servicis en innovació i tecnologia, incloent-hi, com a experiència pilot per a l'exercici 2010, les institucions ubicades en determinades regions europees.  
Article 3. Marc normatiu  
Les ajudes que es recullen en la present resolució es concediran d'acord amb el que s'ha establit en:  
- L'Ordre de 12 de desembre de 2006, de la Conselleria d'Empresa, Universitat i Ciència, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA).   
- La Llei 38/2003, de 17 de novembre, General de Subvencions, i disposicions de desplegament.  
- El Decret legislatiu de 26 juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.  
- El Reglament CE núm. 1.083 del Consell d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, el Fons Social Europeu i el Fons de Cohesió, i el Reglament CE núm. 1.828/2006, que en fixa les normes de desplegament, i la resta de normativa sobre fons estructurals.  
- L'Ordre EHA/524/2008, de 26 de febrer, per la qual s'aproven les normes sobre les despeses subvencionables dels programes operatius del Fons Europeu de Desenvolupament Regional durant el període de programació 2007-2013.  
- La concessió de les ajudes del Programa Xec Innovació Tecnològica s'acolliran al que es disposa en l'article 36 (Ajudes d'assessorament i suport a la innovació) del Reglament (CE) núm. 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (Reglament General d'Exempció per Categories, DO L 214 de 09.08.2008).   
- Qualsevol altra normativa que per la matèria hi fóra aplicable.  
Article 4. Dotació pressupostària  
L'import global màxim que a càrrec de l'anualitat 2010 es destinarà per a la concessió de les ajudes previstes en la present convocatòria és de 3.049.500 euros, a càrrec de la línia pressupostària T6906000 d'acord amb el desglossament següent:  
Actuació 1: Xec Tecnològic: 2.997.000 euros.  
Actuació 2: Xec Tecnològic Europeu: 52.500 euros.  
Este import està supeditat a la liquidació dels compromisos degudament adquirits procedents de convocatòries anteriors. En tot cas, es podrà incrementar el finançament com a conseqüència del traspàs d'altres convocatòries en què s'hagen resolt o es deriven concessions o obligacions per un import inferior a la despesa inicialment prevista, o d'una generació, ampliació o incorporació de crèdit. Les esmentades modificacions del pressupost estimat seran publicades en el Diari Oficial de la Comunitat Valenciana.  
Les ajudes descrites compten amb finançament del Programa Operatiu FEDER (Fons Europeu de Desenvolupament Regional) 2007-2013 en un percentatge del 70%, a través de l'eix 2: Desenvolupament i innovació empresarial - Tema prioritari 9: Altres mesures destinades a fomentar la investigació i innovació i l'esperit empresarial en les PIME, així com d'altres possibles fons.   
Article 5. Beneficiaris  
1. Podran acollir-se a estes ajudes les pimes que tinguen la seu social o l'establiment de producció a la Comunitat Valenciana, sempre que la seua activitat no estiga compresa entre les descrites en els epígrafs de la divisió 6 de l'impost sobre activitats econòmiques (comerç, restaurants, hostalatge, reparacions).   
2. A efectes de la present resolució, es considerarà pime, segons l'annex I del Reglament (CE) núm. 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (General d'Exempció per Categories), qualsevol entitat, independentment de la seua forma jurídica, que exercisca una activitat econòmica que reunisca els requisits següents:  
- Que ocupe menys de 250 persones.  
- Que tinga un volum de negoci anual no superior a 15.399.405 d'euros, o bé un balanç general no superior a 84.676.468 d'euros.  
El còmput dels efectius i límits assenyalats, en el cas d'empreses associades o vinculades, s'efectuarà tal com disposen els apartats 2 i 3 de l'article 6 de l'annex I del Reglament (CE) núm. 800/2008, de la Comissió, General d'Exempció per Categories. Estos criteris de còmput es poden consultar en la sol·licitud normalitzada.  
3. Queden excloses les comunitats de béns i les societats civils, així com les associacions, fundacions, administracions públiques i, en general, les entitats sense ànim de lucre.   
4. En tot cas, no podran ser beneficiàries les pimes en crisi segons es definixen en l'apartat 7 de l'article 1 del Reglament CE núm. 800/2008, General d'Exempció per Categories (DO L 214 de 09.08.2008) les pimes l'activitat de les quals estiga relacionada amb els sectors de la pesca i l'aqüicultura regulats pel Reglament (CE) núm. 104/2000, el sector del carbó, la producció primària de productes agrícoles, o la transformació i comercialització de productes agrícoles, sempre que l'import de l'ajuda es fixe sobre la base del preu o la quantitat dels productes comprats als productors primaris o comercialitzats per les empreses en qüestió -o l'ajuda depenga que es repercutisca totalment o parcialment sobre els productors primaris (agricultors)-, així com les pimes que estiguen subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú.   
5. Per a l'exercici de la seua activitat, els beneficiaris hauran de disposar de les autoritzacions administratives preceptives, trobar-se inscrits en els registres públics pertinents i complir qualssevol altres requisits exigits per les disposicions aplicables.  
6. En especial, els beneficiaris hauran de trobar-se al corrent en el compliment de la Llei 2/2006, de 5 de maig, de Prevenció de la Contaminació i Qualitat Ambiental; de la Llei 13/1982, de 7 d'abril, d'Integració Social de les Persones amb Minusvalidesa; de la Llei Orgànica 3/2007, de 22 de març, per a la Igualtat Efectiva de Dones i Homes, i de la Llei 9/2003, de 2 d'abril, per a la Igualtat entre Dones i Homes.  
7. No podran obtenir la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
8. Les condicions per a ser beneficiari s'hauran de mantenir com a mínim fins al moment del pagament de la subvenció.  
Article 6. Requisits generals dels projectes   
Els projectes objecte d'ajuda hauran de:  
- Realitzar-se en el territori de la Comunitat Valenciana.  
- Reunir les especificitats i els requisits tècnics recollits en la present resolució.  
- Iniciar-se amb posterioritat a la presentació de la sol·licitud.  
- Executar-se en el marc d'un desenvolupament sostenible i de foment de la protecció i millora del medi ambient i comptar amb un certificat que declare la no-afecció del projecte a la denominada «Xarxa Natura», espai físic d'especial protecció mediambiental configurat així per la Unió Europea. L'obtenció d'este certificat la gestionarà l'IMPIVA.  
D'altra banda, hauran de respectar-se els principis següents:  
- Un mateix projecte no podrà rebre simultàniament ajuda del Fons Europeu de Desenvolupament Regional (FEDER) i del Fons Social Europeu (FSE).  
- Mantenir els resultats del projecte al territori de la Comunitat Valenciana.  
- El projecte subvencionat no haurà d'experimentar abans de transcorreguts cinc anys des del seu terme una modificació substancial, entenent per esta aquella que afecte la seua naturalesa o les seues condicions d'execució, o que atorgue avantatges indeguts a una empresa o a un organisme, o bé que es derive d'un canvi en la naturalesa de la propietat d'una infraestructura o del cessament d'una activitat productiva.  
- Així mateix, no haurà de vulnerar en cap cas el principi de no-discriminació per raó de sexe, raça, origen ètnic, religió, conviccions, minusvalideses, edat o orientació sexual, i haurà de facilitar o, almenys, no impedir, l'accessibilitat per a les persones amb discapacitat.  
Article 7. Actuacions susceptibles de suport i costos subvencionables  
7.1. Actuacions susceptibles de suport:  
Es donarà suport a les pimes en la contractació -amb un centre proveïdor dels definits en este article- de servicis d'assessorament en innovació tecnològica necessaris per a la resolució de problemes i el desenvolupament de projectes de caràcter tecnològic que impliquen la incorporació de nous coneixements per a poder innovar en un producte, procés de producció o servici.   
Actuació 1. Xec Tecnològic:   
A través d'esta actuació es finança la contractació d'un o més servicis d'innovació tecnològica per part de pimes de la Comunitat Valenciana en algun dels següents àmbits d'aplicació:   
- Tecnologies avançades i de control de processos industrials.  
- Processos de desenvolupament i millora de productes (nous materials, desenvolupament de prototips, validació tecnològica de productes, etc.).  
- Energies renovables i alternatives, i estalvi i eficiència energètica.  
- Tecnologies de sostenibilitat i medi ambient.  
- Biotecnologia i tecnologies aplicades a alimentació, salut i confort.  
- Tecnologies avançades de logística, transport i distribució.  
- Tecnologies de comunicació avançada aplicada als àmbits anteriors.  
Els servicis hauran de ser contractats en la totalitat amb un centre tecnològic inscrit en el registre regulat en el Reial Decret 2.093/2008, de 19 de desembre (BOE de 23.01.2009), i adherit a l'IMPIVA com a «centre proveïdor», d'acord amb la relació que estarà disponible en l'adreça d'Internet de l'IMPIVA: «http://www.impiva.es».   
Actuació 2. Xec Tecnològic Europeu:   
Té com a objecte la transferència de coneixement entre regions europees i dóna suport a la contractació per pimes de la Comunitat Valenciana de servicis d'assessorament en innovació tecnològica en algun dels següents àmbits d'aplicació, definits per la Iniciativa de Mercats Líders per a Europa (Lead Market Initiative) aprovada pel Consell de la Unió Europea en les reunions del 29 i 30 de maig de 2008 sobre Competitivitat (mercat intern, indústria i investigació):  
- Energies renovables.  
- Construcció sostenible.  
- Servicis sanitaris en línia (e-Health)  
- Reciclatge.  
- Productes de base biològica.  
- Tèxtils protectors.  
Els servicis del Xec Tecnològic Europeu hauran de ser contractats en la totalitat amb un dels centres proveïdors de les regions europees participants en el projecte KVoucher, d'acord amb la relació que estarà disponible en l'adreça d'Internet de l'IMPIVA: «http://www.impiva.es». Per a això, les pimes beneficiàries podran comptar amb el suport de l'IMPIVA a través de la plataforma SEIMED -membre de la xarxa Enterprise Europe Network promoguda per iniciativa de la Comissió Europea- a fi de facilitar l'enllaç entre els centres proveïdors i les empreses.  
En ambdues actuacions no es podrà concertar el servici amb un centre proveïdor amb què l'empresa haja contractat amb anterioritat servicis per un import igual o superior, IVA exclòs, a 6.000 euros en els tres últims anys, o igual o superior a 3.000 euros l'any 2009.   
7.2. Costos subvencionables:  
El cost subvencionable del programa el constituïxen els servicis d'assessorament en innovació tecnològica, com ara: assistència tecnològica, servicis de transferència de tecnològica, assessorament sobre l'ús de normes contractats per la pime beneficiària per a l'adopció de mesures o millores derivades de necessitats concretes d'innovació o de conclusions d'una diagnosi anterior.  
Les ajudes del programa, en les seues dues actuacions, no podran ser utilitzades per a cobrir despeses ocasionades per activitats permanents o periòdiques, o que estiguen relacionades amb les despeses d'explotació normals de l'empresa. En cap cas es finançaran proves o anàlisis que no estiguen vinculades al projecte subvencionat o que no siguen imprescindibles per a l'obtenció dels resultats d'este. Queden expressament excloses les despeses ocasionades per la creació de pàgines web, llicències per a sistemes operatius i aplicacions informàtiques, assaigs habituals i de normalització i certificacions ISO i EMAS.  
Article 8. Adhesió al programa com a centre proveïdor en l'actuació Xec Tecnològic  
Els centres tecnològics que estiguen interessats a col·laborar en este programa com a centre proveïdor d'assistència tecnològica a les pimes, en l'actuació Xec Tecnològic, hauran de presentar escrit d'adhesió, segons model adjunt, abans que transcórreguen 10 dies hàbils comptats a partir de l'endemà de la publicació en el Diari Oficial de la Comunitat Valenciana de la present convocatòria.   
Article 9. Tipus d'ajudes  
La intensitat de l'ajuda podrà arribar fins al 75% dels costos subvencionables. La pime receptora del servici no podrà obtenir més de 200.000 euros d'ajuda en un període de tres anualitats.  
Actuació 1. Xec Tecnològic  
L'IMPIVA subvencionarà a l'empresa fins al 75% del preu del servici d'assessorament en innovació tecnològica contractat amb el centre proveïdor, amb un import màxim de subvenció de 4.500 euros.   
Actuació 2. Xec Tecnològic Europeu  
L'IMPIVA subvencionarà a l'empresa fins al 75% del preu del servici d'assessorament en innovació tecnològica contractat amb el centre proveïdor, amb un import màxim de subvenció de 10.500 euros.   
En ambdós casos, l'IMPIVA procedirà a lliurar un xec per valor de 4.500 o de 10.500 euros, segons l'actuació de què es tracte, que servirà a l'empresa com a efecte de pagament al centre proveïdor del servici contractat, amb independència del preu. En el cas que el 75% del cost del servici fóra inferior al valor del xec, l'IMPIVA únicament pagarà al centre proveïdor la quantitat que resulta d'aplicar el 75% assenyalat al preu del servici. En cas contrari, el pagament queda limitat al valor del xec.  
Cada beneficiari només podrà obtenir un xec en esta convocatòria.   
La validesa d'ambdós xecs finalitzarà el 16 de desembre del 2010, data límit perquè el centre proveïdor o l'empresa -depenent de si és xec tecnològic o tecnològic europeu- presenten la justificació de la realització dels servicis contractats per l'empresa de conformitat amb el Manual d'Instruccions de Justificació d'Ajudes que serà publicat en l'adreça d'Internet de l'IMPIVA: «http://www.impiva.es», i, perquè el centre proveïdor sol·licite el canvi del xec pel seu valor monetari, d'acord amb la cessió del dret de cobrament d'ajuda subscrit per l'empresa beneficiària.  
Article 10. Sol·licitud de l'ajuda  
10.1. Sol·licitud normalitzada  
Els models d'impresos normalitzats (sol·licituds i la resta de documentació) estaran disponibles en l'adreça d'Internet de l'IMPIVA: «http://www.impiva.es». Les sol·licituds s'adequaran als models normalitzats i s'ompliran utilitzant els mitjans electrònics o telemàtics proporcionats per l'IMPIVA i disponibles a través de l'adreça d'Internet indicada anteriorment.  
10.1.1. Si la sol·licitud es tramita via telemàtica, només s'admetrà la presentació de sol·licituds, escrits i comunicacions davant del Registre Telemàtic que estiguen firmats electrònicament per mitjà d'una firma electrònica avançada, basada en un certificat reconegut, segons el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat, i expedit per la Generalitat Valenciana o per qualsevol altre prestador de servicis de certificació amb què la Generalitat Valenciana haja firmat l'oportú conveni, que poden consultar-se en la pàgina web «http://www.pki.gva.es/puntreg\_c.htm». Actualment l'IMPIVA presta este servici de certificacions en la seu de València.  
10.1.2. Les persones sol·licitants que no utilitzen la firma electrònica avançada hauran d'imprimir les pàgines preceptives resultants de l'ús de mitjans telemàtics i les presentaran, una vegada emplenades amb les corresponents firmes originals, als llocs indicats en els apartats 7.4.1 i 7.4.2.   
D'acord amb el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i la regulació de les notificacions telemàtiques de la Generalitat, s'incorpora el procediment arreplegat en esta resolució a l'annex del dit decret, com a procediment susceptible de tramitació a través del Registre Telemàtic de la Generalitat.  
10.2. Documentació que s'ha d'adjuntar a la sol·licitud normalitzada  
10.2.1. Documentació relativa a la personalitat jurídica del sol·licitant:  
a) Quan es tracte una societat la inscripció de la qual en el Registre Mercantil siga obligatòria, l'IMPIVA obtindrà la informació relativa a la personalitat jurídica del sol·licitant, si bé podrà requerir directament al sol·licitant la presentació d'algun document concret.  
b) En el cas de sol·licitants la inscripció dels quals en el Registre Mercantil no siga obligatòria (empresaris individuals, cooperatives), s'haurà d'aportar fotocòpia dels documents següents:  
- Contracte o acta de constitució i estatuts vigents.  
- Poder de representació del firmant de la sol·licitud, o document equivalent segons les prescripcions legals.  
- Fotocòpia del DNI si és empresari individual.  
No caldrà aportar la documentació anterior que ja estiga en poder de l'IMPIVA, sempre que es mantinga vigent i s'aporte declaració de vigència a este efecte, segons model disponible en l'adreça d'Internet de l'IMPIVA: «http://www.impiva.es».  
10.2.2. La presentació de la sol·licitud comporta l'autorització a l'IMPIVA, excepte manifestació en contra pel sol·licitant, per a demanar els certificats a emetre per l'Agència Estatal de l'administració Tributària, per la Unitat recaptadora de la Hisenda Pública Valenciana i per la Tresoreria General de la Seguretat Social, en què s'acredite que el sol·licitant es troba al corrent en les seues obligacions amb les esmentades administracions. En qualsevol cas l'IMPIVA podrà requerir directament el sol·licitant en el cas que la informació obtinguda presente alguna incidència.   
10.2.3. Si la sol·licitud aportada estiguera incompleta o presentara errors esmenables, es demanarà a l'interessat que en el termini de 10 dies hàbils esmene la falta o adjunte els documents preceptius, amb advertència que si no ho fa així, es considerarà que ha desistit de la seua sol·licitud.  
10.2.4. Els requeriments a què es fa referència en este article, així com qualsevol altre que poguera realitzar l'IMPIVA, podrà efectuar-se per fax o per correu electrònic al número de fax o a l'adreça indicada pel sol·licitant en la sol·licitud normalitzada, sempre que en quede constància de la recepció per aquell.  
10.2.5. Els requeriments, les notificacions, les comunicacions o la documentació dels procediments emesos mitjançant firma electrònica avançada en l'àmbit de la Generalitat Valenciana gaudiran de validesa i eficàcia, en els termes de l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
10.2.6. L'aportació de documents en contestació als requeriments referenciats, es podrà realitzar a través del Registre Telemàtic a través de l'adreça d'Internet de l'IMPIVA, i seran aplicables els mateixos requisits sobre la utilització de firma electrònica avançada que els recollits en l'article 7.1., d'acord amb les disponibilitats que a este efecte s'establisquen per a cada programa.  
10.3. Termini de presentació de sol·licituds  
Podran presentar-se a esta convocatòria sol·licituds des de l'endemà de la publicació en el Diari Oficial de la Comunitat Valenciana fins al dia 25 de maig del 2010.  
10.4. Lloc de presentació de sol·licituds  
10.4.1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació:  
- IMPIVA Alacant-oficina PROP: c/Churruca, 29, 03033 Alacant.  
- IMPIVA Castelló-oficina PROP: av. Germans Bou, 47, 12529 Castelló de la Plana.  
- IMPIVA València: plaça de l'Ajuntament, 6, 46475 València.  
10.4.2. També podran presentar-se en les formes previstes en l'article 38.4. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de correus, haurà de fer-se en sobre obert perquè siga datada i segellada per l'oficina de correus abans de ser certificada.  
10.4.3. En el cas de sol·licituds que es presenten davant del Registre Telemàtic de la Generalitat, este emetrà automàticament un resguard acreditatiu de la presentació de la sol·licitud, que podrà ser arxivat o imprés per l'interessat, en els termes previstos en el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat.  
Article 11. Instrucció i avaluació de sol·licituds  
1. L'òrgan instructor del procediment de concessió d'ajudes serà l'Àrea d'Investigació i Desenvolupament Tecnològic de l'IMPIVA a través del Departament de Servicis Tecnològics.  
2. Les ajudes es concediran sota el règim de concurrència competitiva, per mitjà d'una comparació de les sol·licituds presentades a les quals s'aplicaran els criteris de selecció del PO FEDER CV i els criteris de valoració fixats en cada actuació, i s'establirà una prelació segons la puntuació obtinguda respectant els límits pressupostaris disponibles.  
3. L'òrgan instructor verificarà de cada sol·licitant i dels projectes presentats el compliment dels requisits exigits en la convocatòria, i en cas de resultar-hi conforme procedirà a l'anàlisi dels projectes presentats i a l'aplicació dels criteris de valoració.  
4. Prèviament a l'aplicació dels criteris de valoració, i a fi de potenciar l'èxit dels objectius de la present convocatòria, l'IMPIVA podrà traslladar les sol·licituds a altres actuacions o convocatòries d'ajudes per la seua major idoneïtat.  
5. D'acord amb els criteris de valoració que s'establixen respectivament en l'annex, tindran preferència en l'adjudicació, en cas d'empat, els projectes presentats o dirigits a aquelles entitats que acrediten ocupar un percentatge de treballadors amb discapacitat superior respecte a la plantilla que tenien amb anterioritat a la present convocatòria, i en general aquells que reunisquen els requisits previstos en la Llei 11/2003, de 10 d'abril, sobre l'Estatut de les Persones amb Discapacitat de la Comunitat Valenciana.  
Article 12. Criteris d'adjudicació  
Actuació 1:  
A. Tipologia de projecte: 5 punts.  
A1. Contractació d'assessorament i assistència tècnica en l'àmbit de les energies renovables i alternatives, estalvi i eficiència energètica, o en tecnologies de sostenibilitat i medi ambient: 5.  
C. Característiques de l'empresa sol·licitant: 80 punts.   
C1. Empresa de 6 a 24 treballadors: fins a 20.  
C2. Empresa de 25 a 50 treballadors: fins a 30.  
C3. Empresa de 51 a 100 treballadors: fins a 20.  
C4. Empresa de 101 a 150 treballadors: fins a 10.  
C5. Empreses que no han sigut beneficiàries d'ajuda en el marc dels programes d'I+D i d'Innovació de l'IMPIVA (inclòs un xec innovació) en les convocatòries dels exercicis 2007, 2008 i 2009: 50.   
Actuació 2:  
A. Tipologia de projecte: 5 punts.  
A1. Contractació d'assessorament i assistència tècnica en l'àmbit de les energies renovables, construcció sostenible i reciclatge: 5.  
C. Característiques de l'empresa sol·licitant: 80 punts.   
C1. Empresa de 6 a 24 treballadors: fins a 20.  
C2. Empresa de 25 a 50 treballadors: fins a 30.  
C3. Empresa de 51 a 100 treballadors: fins a 20.  
C4. Empresa de 101 a 150 treballadors: fins a 10.  
C5. Empreses beneficiàries d'ajuda en el marc dels programes d'I+D i d'Innovació de l'IMPIVA en les convocatòries dels exercicis 2007, 2008 i 2009: 50 .  
Actuacions 1 i 2:  
D. Aspectes socioeconòmics: 15 punts.  
D1. Empreses que acrediten estar registrades com a EMAS: 5 .  
D2. Empreses que acrediten tenir en la seua plantilla un percentatge de treballadors amb discapacitat superior al previst en la legislació vigent: 2 .  
D3. Empreses que disposen d'un pla d'igualtat d'oportunitats entre homes i dones quan no ho exigisca així la normativa aplicable: 3.  
D4. Projecte desenvolupat en zones d'interés preferent, recollides en el Pla de Revitalització de Comarques d'Interior de la Comunitat Valenciana: 5.  
Article 13. Concessió de les ajudes  
Després dels actes d'instrucció i l'aplicació dels criteris de valoració realitzats per l'òrgan instructor, les sol·licituds seran sotmeses a una Comissió que, després de les deliberacions oportunes, elevarà proposta de concessió a la presidenta de l'IMPIVA. La Comissió estarà composta pel personal de l'IMPIVA que s'indica a continuació:  
- President: el director general de l'IMPIVA.  
- El director d'Innovació i Competitivitat.  
- El director d'Infraestructures Tecnològiques i Servicis.  
- El cap de l'Àrea d'Investigació i Desenvolupament.  
- La cap del Departament de Servicis Tecnològics.  
- La cap de l'Àrea de Gestió.  
- El cap de l'Àrea d'Organització i Sistemes.  
- Un tècnic de l'Àrea de Gestió que actuarà com a secretari.  
La Comissió adaptarà el seu funcionament al que establix la convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El president de l'IMPIVA resoldrà l'adjudicació de les ajudes mitjançant una resolució que en fixarà expressament la quantia i incorporarà, si és el cas, les condicions i obligacions a què haja d'ajustar-se el beneficiari.   
La resolució dictada pel president posarà fi a la via administrativa i el seu contingut serà notificat de forma individualitzada a cada interessat. Les subvencions concedides seran publicades en el Diari Oficial de la Comunitat Valenciana (DOCV) amb indicació de programa i crèdit pressupostari a què s'imputen, beneficiari, quantitat concedida i finalitat o finalitats de la subvenció. Així mateix, els beneficiaris seran inclosos en una relació de beneficiaris de fons estructurals en compliment de la normativa sobre publicitat d'estos fons.   
En el cas que el criteri de repartiment no haguera sigut el prorrateig, la resolució de concessió podrà incloure una relació ordenada de totes les sol·licituds que no hagen sigut estimades per sobrepassar-se la quantia màxima del crèdit fixat en la convocatòria, amb indicació de la puntuació obtinguda per cadascuna, perquè en cas d'augment per generació pressupostari o alliberament de crèdit, puguen ser ateses per ordre de puntuació.   
Article 14. Obligacions de les pimes beneficiàries i dels centres proveïdors  
Constituïxen obligacions essencials realitzar el projecte, acreditar-ne la realització davant l'IMPIVA i complir les condicions exigides en les «Instruccions de justificació» aprovades per resolució del director general de l'IMPIVA que seran publicades en l'adreça d'Internet de l'IMPIVA «http://www.impiva.es», que en síntesi són les següents:  
a) Realització del projecte:  
1. Obligacions de la pime beneficiària:  
- Contractar, amb posterioritat a la sol·licitud de l'ajuda, el servici d'assessorament en innovació tecnològica corresponent a la subvenció concedida a través del Programa Xec Innovació Tecnològica, amb algun dels centres proveïdors la relació dels quals es publicarà en l'adreça d'Internet de l'IMPIVA «http://www.impiva.es», i sempre que no hagen mantingut entre ambdós relació de servici previ en la forma descrita en l'article 7.1. Formalment l'empresa beneficiària podrà subscriure document contractual amb el centre proveïdor, si així ho decidixen ambdues parts.  
- Validar l'informe d'assessorament en innovació tecnològica realitzat pel centre proveïdor, firmant, en cas d'acceptació, una declaració de conformitat amb el servici prestat i documentada i realitzar un informe de valoració sobre l'efecte que ha tingut la contractació en la seua activitat.  
- Quant a la part subvencionada del servici contractat, haurà de lliurar el xec tecnològic o xec tecnològic europeu, segons corresponga, al centre proveïdor com a mitjà de pagament de fins al 75% de la factura emesa.  
- Quant a la part no subvencionada del servici, haurà de pagar el valor restant i la totalitat de l'IVA corresponent a la factura, mitjançant transferència bancària o xec nominatiu dins del termini de justificació de la subvenció. No s'admetran els pagaments realitzats en efectiu o per caixa.  
2. Obligacions del centre proveïdor:  
-Realitzar el servici en els termes indicats en esta convocatòria i a preu de mercat, i documentar-ho en un informe d'assessorament en innovació tecnològica que li serà lliurat a l'empresa beneficiària per a la seua validació, on necessàriament es farà constar el caràcter innovador dels resultats previsibles.   
- Comunicar a l'IMPIVA l'inici del servici d'assessorament contractat per l'empresa beneficiària.   
- Prestar el servici directament, sense que siga possible la subcontractació amb tercers excepte per a qüestions puntuals degudament justificades en l'informe d'assessorament en innovació tecnològica.  
- En tot cas, el centre proveïdor haurà de comprovar prèviament a la prestació del servici d'assessorament la inexistència de relació contractual anterior amb l'empresa beneficiària en els termes definits en l'article 7.1 d'esta convocatòria, atés que si fóra així no es pagarà l'import del xec al centre proveïdor.  
b) Justificació de la realització del projecte:  
Per a poder fer efectiu el cobrament d'estos xecs, s'haurà d'aportar amb data límit de 16 de desembre de 2010 la documentació que s'indica a continuació:  
- Una declaració responsable de l'empresa beneficiària sobre el compliment de condicions del programa, la conformitat amb l'assessorament en innovació tecnològica rebut del centre proveïdor i la delegació de cobrament del xec, així com sobre la no obtenció en un període de tres anualitats d'altres ajudes d'este tipus (ajudes d'assessorament i suport a la innovació per a pime), per un import superior a 200.000 euros.  
- Informe de valoració sobre l'assessorament en innovació tecnològica realitzat per l'empresa beneficiària.  
- Còpia de l'informe d'assessorament en innovació tecnològica realitzat pel centre proveïdor.  
- Còpia del contracte firmat entre l'empresa i el centre proveïdor, si s'haguera subscrit un document contractual per escrit.   
- Original i còpia de la factura emesa pel centre proveïdor pel cost total del servici d'assessorament contractat.  
- Exemplar del xec tecnològic o xec tecnològic europeu lliurat per l'empresa al centre proveïdor com a justificant del pagament.  
- Per a acreditar el lliurament del xec com a mitjà de pagament de la part subvencionada, haurà d'aportar-se còpia de l'assentament comptable registrat en el llibre diari de la pime beneficiària i igualment còpia del llibre major del compte amb el centre proveïdor.   
- Per a acreditar el pagament tant de l'IVA total de la factura com del cost del servici no subvencionat, s'aportarà còpia d'extracte bancari de la pime beneficiària o del centre proveïdor que acredite l'eixida/entrada efectiva dels fons, juntament amb còpia de la transferència o del xec nominatiu.  
- Qualsevol document que es derive de la prestació del servici.  
En l'actuació 1: Xec Tecnològic, els centres proveïdors presentaran en les seus de l'IMPIVA la relació de documentació indicada més amunt i la que resulte exigible en el Manual d'Instruccions de Justificació, en virtut de la delegació que amb esta finalitat, i amb la del cobrament del valor monetari del xec tecnològic, realitzen les empreses beneficiàries pel fet de presentar-se al programa. Les empreses beneficiàries en l'actuació 2: Xec Tecnològic Europeu seran les responsables de la seua presentació davant l'IMPIVA, si bé correspondrà als centres proveïdors en esta actuació la presentació de l'exemplar del xec per a su canje pel valor monetari, per haver-los sigut delegat el cobrament de la subvenció.  
c) Altres obligacions de la pime beneficiària:  
c.1) Complir les seues obligacions fiscals i amb la Seguretat Social de forma que quede acreditada esta circumstància en el moment previ a l'atorgament de l'ajuda en els termes establits en la normativa vigent en la matèria, i l'acreditació de la seua personalitat jurídica referida al moment de la sol·licitud de l'ajuda. Quan l'ajuda s'atorgue a una societat en constitució, en cap cas se'n pagarà l'import abans que la societat estiga constituïda i inscrita en el registre corresponent, per a l'acreditació de la qual cosa es fixarà un termini.  
c.2) Conservar els documents justificatius de la realització del projecte i els relacionats amb les despeses i els pagaments i amb les auditories corresponents durant un termini de quinze anys o durant un termini més gran mentre puguen ser objecte de comprovació i control. Es conservaran els originals dels documents -o còpies certificades conformes amb els originals- sobre suports de dades generalment acceptats.   
c.3) Disposar de llibres comptables i registres diligenciats i tots altres documents degudament auditats en els termes exigits per la legislació mercantil, així com els estats comptables.  
c.4) Actualitzar qualsevol documentació presentada que haguera experimentat alguna modificació.   
c.5) Respondre de la veracitat dels documents aportats i en general de la informació facilitada.  
c.6) Comunicar a l'IMPIVA altres ajudes públiques o privades que hagueren obtingut o sol·licitat per als mateixos costos. En cas de concurrència amb altres ajudes, s'aplicaran les normes d'acumulació que s'indiquen a continuació i qualsevol altra que determine la normativa comunitària:  
(Les ajudes del programa podran acumular-se a qualssevol altres ajudes rebudes en virtut del Reglament (CE) núm. 800/2008, de la Comissió, Reglament General d'Exempció per Categories, sempre que les dites mesures d'ajuda es referisquen a costos subvencionables identificables diferents.  
(Per contra, quan les dites ajudes s'acumulen a altres ajudes previstes per l'esmentat reglament, a altres ajudes de minimis que reunisquen les condicions establides en el Reglament (CE) núm. 1.998/2006, o a altres formes de finançament comunitari corresponents (totalment o parcialment) als mateixos costos subvencionables, s'aplicaran les normes d'acumulació que determine la normativa comunitària, i la suma d'estes no podrà superar la intensitat més elevada o l'import més gran aplicable a la dita ajuda en virtud del Reglament General d'Exempció per Categories.  
c.7) Complir totes les obligacions que es deriven de la normativa aplicable especificada en l'article 2 d'esta resolució.  
Article 15. Pagament de les ajudes  
L'IMPIVA pagarà l'ajuda després de l'aportació per la mateixa empresa beneficiària -en el cas del xec tecnològic europeu-, o pel centre proveïdor -en el cas del xec tecnològic-, de l'acreditació dels servicis realitzats d'acord amb les instruccions de justificació, i després de la verificació prèvia del projecte per l'IMPIVA.  
Article 16. Publicitat. Obligacions  
Tant el centre proveïdor com la pime beneficiària hauran de:   
1. Fer públic que l'ajuda obtinguda està cofinançada pel Fons Europeu de Desenvolupament Regional (FEDER) a través de:   
- La identificació dels béns tangibles subvencionats amb els adhesius que li seran facilitats juntament amb la notificació de concessió de la subvenció.  
- Incloure el logotip FEDER en qualsevol document relacionat amb el projecte o l'activitat subvencionada. La inclusió del logotipo FEDER es farà en qualsevol format en què estiga suportada la documentació del projecte, és a dir, paper, DVD, CD, pantalla informàtica, etc.   
- Incloure una declaració on s'informe que el projecte ha sigut cofinançat pel Programa Operatiu FEDER de la Comunitat Valenciana 2007-2013 en els termes següents:  
«Projecte cofinançat pels Fons FEDER, dins del Programa Operatiu FEDER de la Comunitat Valenciana 2007-2013»  
Els logotips de FEDER es poden descarregar de la pàgina «http://www.impiva.es», en la zona de descàrregues, carpeta «logotips Fons Europeus i IMPIVA».  
2. Incloure en el material divulgatiu relacionat amb la difusió del projecte el logotip de l'IMPIVA disponible en «http://www.impiva.es».  
Article 17. Entitats col·laboradores i assistència tècnica  
L'IMPIVA podrà subscriure convenis o contractes amb entitats perquè, actuant en nom seu i per compte seu, lliuren i distribuïsquen els fons als beneficiaris, o col·laboren en la gestió de les ajudes convocades, o bé perquè l'assistisquen en determinades funcions auxiliars a la gestió dels expedients.  
Article 18. Control i verificació  
Tant el beneficiari com el centre proveïdor hauran de sotmetre's a les actuacions de comprovació, verificació i control financer de l'activitat subvencionada efectuades tant per l'IMPIVA com per qualsevol òrgan de la Unió Europea i els seus representants autoritzats, de l'administració central de l'Estat i de la Generalitat, i facilitaran en tot moment tota la informació que se sol·licite en l'exercici de les esmentades actuacions i, en especial, en posaran a la disposició la totalitat de documents necessaris per a una pista d'auditoria adequada.  
Les verificacions abordaran els aspectes administratius, financers, tècnics i físics de les operacions, segons corresponga, i hauran d'incloure, en tot cas, els procediments següents:  
- Verificacions administratives de tots els projectes aprovats.  
- Verificacions sobre el terreny de determinats projectes la mostra dels quals s'obtindrà a partir d'un mètode de mostratge aleatori. Els paràmetres tècnics de la mostra es determinaran de conformitat amb l'annex IV del Reglament (CE) 1.828/2006.  
Article 19. Minoració i revocació de l'ajuda. Reintegrament  
L'incompliment pel beneficiari de qualsevol de les obligacions establides en esta resolució podrà originar la minoració o a la revocació de l'ajuda d'acord amb les circumstàncies esdevingudes i la valoració que se'n faça. En tot cas serà procedent la minoració de l'ajuda quan el 75% del preu del servici contractat siga inferior al valor monetari del 'xec innovació tecnològica'concedit.  
En el supòsit que l'ajuda haguera sigut ja pagada, el beneficiari haurà de reintegrar la quantitat percebuda juntament amb els interessos de demora des del moment del pagament de la subvenció, en la forma prevista en la legislació sobre subvencions. De conformitat amb l'esmentada normativa, l'incompliment de l'obligació de reintegrament tindrà, entre altres efectes, la impossibilitat de ser beneficiari en successives convocatòries, sempre que es trobe en període executiu.   
DISPOSICIÓ FINAL ÚNICA  
Es faculta al director general de l'IMPIVA per a dictar les resolucions necessàries per al desplegament, l'eficàcia i l'execució de la present convocatòria.   
València, 6 d'abril de 2010.- El president de l'IMPIVA: Vicente Rambla Momplet.  
Annex  
IMPIVA  
Plaça de l'Ajuntament, 6  
46741 València  
Ref. Sol·licitud d'adhesió al Programa Xec Innovació Tecnològica com a centre proveïdor en l'actuació 1: Xec tecnològic.  
Sr./Sra. ......................................................................-?..-.., amb NIF núm. ??...................., en qualitat de representant legal de l'entitat???????.-?????????????....................., acreditada com a centre tecnològic (CT) inscrit en el Registre de Centres Tecnològics regulat en el Reial Decret 2.093/2008, de 19 de desembre (BOE de 23 de gener de 2009),  
SOL·LICITA   
L'adhesió d'esta entitat com a organisme col·laborador en el Programa Xec Innovació Tecnològica per a l'exercici 2010 i per a això la seua inscripció en el Registre de Centres Proveïdors del Xec Tecnològic en els àmbits d'aplicació següents:  
Àmbits   
?????????????????????????-  
?????????????????????????-  
?????????????????????????-  
?????????????????????????-  
DECLARA CONÉIXER I ACCEPTAR  
Les condiciones i els continguts d'esta col·laboració establits a l'efecte per l'IMPIVA en la convocatòria del Programa Xec Innovació Tecnològica, i per consegüent es compromet a:  
- Complir les obligacions que contrau com a centre proveïdor a les pimes portadores del Xec Tecnològic i, en especial, comprovar prèviament a la prestació del servici a l'empresa beneficiària la inexistència de prestació anterior en els termes definits en l'article 7.1 de la convocatòria.  
- Sotmetre's a les actuacions de comprovació, verificació i control financer de l'activitat subvencionada, efectuades tant per l'IMPIVA com per qualsevol òrgan de la Unió Europea i els seus representants autoritzats de l'administració central de l'Estat i de la Generalitat.  
.................................., ... de.................. de 2010  
Firmat: ............................................................